 Ịma mma nke ọnatarachi na njirimara ndị Igbo pụtarannọọ ìhè nso-nso a, dịka ndị obodo Ogidi dị nokpuru ọchịchị Idemili North na Ogbunike dị nokpuru ọchịchị Oyi na steeti Anambra merùbèrè emume Nwafọr, bụ otu nime oke mmemme dị iche-iche e jiri mara ha. Mmemme ahụ bụ nke ọ bụ naanị obodo abụọ a na-eme ya nala Igbo gbaa gbùrùgbúrù, ma bụrụkwa nke ha ji achịkọta ahọ ọrụ ugbo.  Nokwu ya oge ọ na-akọwa maka ya bụ emume, otu nwoke e ji okwu ya agba ìzù nihe gbasaara omenala nobodo Ogbunike, bụ maazị Edwin Anene mèrè ka a mara na omenala ahụ na-ejikọta ndị obodo ahụ ọnụ, ọbụnadị dịka ọ gara nihu kọwaa oke mkpà ọ dị na ndị obodo dị iche-iche nala Igbo ga-echekwaba njirimara na omenala ha nke ọma, na-echekwaba ma na-emesikwa ya ike oge niile.Na ntụnye nke ya, onyeisi òtù nchekwa ya bụ omenala emume Nwafọr nke ahọ 2019, bụ maazị Franklin Okonkwọ, kọwàrà na ọfọdụ mkpụrụ ụbọchị ole na ole ka ụbọchị emume ahụ ruo kpọmkwèm, a na-eti mmọnwụ ma burukwa egwu gagharịa gburugburu obodo ahụ niile, iji mee ka obodo kpòghara ọkụ maka nchere ya bụ mmemme. O kwùzịrị na ọ na-abụkarị ụbọchị ụka na-abụ isi mmemme ahụ, bụ mgbe ndị obodo ga-agbakọzị nama egwuregwu ha, wee mezie ka ya bụ mmemme zaa aha a kpọrọ ya.Ịgba egwu ọdịnala na nke ọgbàrà ọhụụ, iti mmọnwụ na ịgọrọ obodo ahụ ọfọ ndụ na ọganihu so nihe pụtakarịchara ìhè na ya bụ oke mmemme, tinyere ekpere pụrụ iche e kpèrè maka obodo na ụmụafọ ya. 